<classify> WAFANYABIASHARA wa masoko ya Halmashauri ya Jiji la Dodoma wameshauriwa kulipa kodi ya pango ya vibanda kwa wakati ili kuepukana na kufungiwa mabanda yao na hivyo kuwaathiri kibiashara.Aidha, wafanyabiashara hao wametakiwa kuhakikisha wanakuwa na mikataba halali ya upangaji wa kwenye mabanda yao.Hayo yamesemwa na Ofisa Masoko wa Jiji la Dodoma, James Yuna alipokuwa akizungumza na wafanyabiashara wa soko la Changombe wakati wa ukaguzi na uhamasishaji wa ulipaji kodi ya pango pamoja na mikataba halali ya upangaji kwenye vibanda vya biashara katika masoko.Hata hivyo, ilielezwa kuwa kumekuwa na mwitikio maridhawa katika kampeni hiyo.Kumekuwepo na mwitikio mkubwa kati ya wafanyabiashara na jiji katika ulipaji kodi na ujazaji wa mikataba halali, hii ni kutokana na elimu inayoendelea kutolewa hadi sasa kwa wafanyabishara wote husika,alisema.Awali, akizungumza na wafanyabiashara wa masoko ndani ya jiji aliwashauri wafanyabiashara kufanya biashara zao kwenye maeneo maalumu yaliyotengwa kwa shughuli hizo badala ya kupanga holela nje ya eneo husika.Amesema, hivi sasa kumekuwepo na uvamizi kwa wafanyabiashara ambao wanaopanga biashara zao maeneo yasiyo rasmi, suala ambalo limekuwa likikwamisha fursa ya matumizi ya miundombinu kama vile njia za wapita kwa miguu na wale waendesha vyombo vya moto.Ofisa Masoko huyo pia alisema kuwa pamoja na mwitikio wa wafanyabiashara waliouonesha kwa upande wa halmashauri, imegundulika baadhi yao wamelimbikiza madeni yao ya kodi ya pango kwa muda mrefu, hali ambayo imekuwa ikisababisha kuikosesha mapato yake kwa wakati.Awali akizungumza na viongozi kwa nyakati tofauti kwenye suala hilo na viongozi wa ngazi ya kata, masoko na wadau mbalimbali aliwataka kutoa ushirikiano wa karibu, ili kuwezesha halmashauri kukusanya mapato yake kwenye vyanzo vyake vyote.  <topic>: uchumi 